《九月十日寄潘邠老》
宋代·贺铸

明月昔如许，怀人殊不来。
徒歌桃叶曲，又负菊华开。
尺纸缄愁去，扁舟载梦回。
它年鸡黍约，千里信悠哉。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。